Swagbot ຫຼື ຫຸ່ນຍົນຈະມາແທນໝາລ້ຽງ​ງົວ​ ໃນທົ່ງກວ້າງ ​ອອສ​ເຕຣ​ເລຍ
ສະຖານີລ້ຽງ​ງົວ​ຂອງອອສ​ເຕຣ​ເລຍ ​ແມ່ນ​ເປັນ​ຂົງເຂດທີ່​ແຫ້ງ​ແລ້ງ ​ແລະ​ຍ້ອນວ່າ ​ການ​ປູກ​ພືດ​ຜັກນັ້ນ​ ມັນຍາກ ການ​ມີ​ທົ່ງ​ຫຍ້າ​ກວ້າງ​ໃຫຍ່ ​ຈຶ່ງ​ສຳຄັນ ທີ່​ຈຳ​ເປັນ ​ສຳ​ຫຼັບ​ການ​ລ້ຽງສັດ​ພວກ​ນີ້.
ບາງບຸກຄົນມີຄວາມເປັນຫ່ວງວ່າ ຫຸ່ນຍົນຈະມາຍາດເອົາວຽກງານຂອງພວກເຂົາເຈົ້າໃນອານາຄົດ ທັງນີ້ອາດຈະເກີດຂຶ້ນໄດ້ ກັບວຽກງານຂອງພວກສັດເຊັ່ນ ພວກໝາທີ່ກຳກັບ ນຳຝູງງົວ ແລະແກະນັ້ນນຳກໍເປັນໄດ້ ເຫດຜົນກໍຄືວ່າ ໄດ້ມີການສ້າງຫຸ່ນຍົນຊະນິດໃໝ່ ຂຶ້ນມາ ເພື່ອຄວບຄຸມຝູງງົວ ຊຶ່ງອາດລວມທັງສັດລ້ຽງຈຳພວກອື່ນນຳກໍເປັນໄດ້ ນັກຂ່າວ ມີລາຍງານກ່ຽວກັບການທົດລອງຫຸ່ນຍົນຊະນິດໃໝ່ ໃນເຂດ ນອກໆຂອງ ຊຶ່ງວັນນະສອນ ຈະນຳເອົາລາຍລະອຽດ ມາສະເໜີທ່ານ ໃນອັນ ດັບຕໍ່ໄປ ຫຸ່ນຍົນຕົວແບບທີ່ເອີ້ນວ່າ ທີ່ແປໄດ້ວ່າ ຫຸ່ນຍົນແກວ່ງຫາງນັ້ນ ກຳລັງທ່ອງທ່ຽວ ຢູ່ທົ່ງກວ້າງ ໃນບ່ອນລ້ຽງງົວຂອງອ໊ອສເຕຣເລຍ ທີ່ກຳກັບຝູງງົວຢູ່ ຫຸ່ນຍົນທີ່ໃຊ້ໝໍ້ໄຟ ຊຶ່ງຂັບ ເຄື່ອງຈັກໝູນທຸກລໍ້ ສາມາດແລ່ນໄວໄດ້ເຖິງ 20 ກິໂລແມັດ ຕໍ່ຊົ່ວໂມງໃນດິນພຽງ ແມ່ນສ້າງຂຶ້ນໂດຍ ນັກວິທະຍາສາດ ຈາກມະຫາວິທະຍາໄລຊິດນີ ທ່ານ ອາຈານສອນຫຸ່ນຍົນຈາກມະຫາວິທະຍາໄລຊິດນີ ກ່າວວ່າ ສະຖານີລ້ຽງງົວຂອງອ໊ອສເຕຣເລຍ ແມ່ນເປັນຂົງເຂດທີ່ແຫ້ງແລ້ງ ແລະຍ້ອນວ່າການປູກພືດຜັກ ນັ້ນມັນຍາກ ການມີທົ່ງຫຍ້າກວ້າງໃຫຍ່ ຈຶ່ງສຳຄັນ ທີ່ຈຳເປັນສຳຫຼັບການລ້ຽງສັດພວກນີ້ ທ່ານກ່າວວ່າ ແມ່ນເປັນຫຸ່ນຍົນ ທີ່ສາມາດຄວບຄຸມຈາກສະຖານທີ່ອື່ນຢູ່ໄກໄດ້ ສາມາດເລາະລ້ຽວຜ່ານຂ້າມສິ່ງຂີດຂວາງ ແລະແມ່ນແຕ່ຈະແກ່ລົດບັນທຸກໜັກກໍໄດ້ ພວກນັກວິທະຍາສາດ ວາງແຜນວ່າ ຈະເອົາ ຫຼື ເຄື່ອງຄວບຄຸມຕິດຕັ້ງໃສ່ກັບຕົວມັນ ເພື່ອຈະໃຫ້ສາມາດຕິດຕາມເບິ່ງສະພາບການຂອງພວກງົວຂອງເຂົາເຈົ້າໄດ້ ທ່ານກ່າວວ່າ ພວກນັກວິໄຈທັງຫຼາຍ ຫວັງວ່າ  ຈະສາມາດນຳເອົາອອກມາໃຊ້ສຳລັບ ພວກລ້ຽງສັດ ພາຍໃນ 3 ປີ ຕໍ່ໜ້າ ຊຶ່ງນັ້ນໝາຍຄວາມວ່າ ຫຸ່ນຍົນນີ້ຈະສາມາດມາກຳກັບ ງົວລ້ຽງ ແທນໝາໄດ້ໃນອີກບໍ່ດົນ